கேள்வி: சாப்டூர் - பெயர்க் காரணம் குறித்து விரிவாக சொல்லுங்கள்.
பதில்: சாப்டூர் என்பது சாப டூர் என்னும் தெலுங்கு சொல்லில் இருந்து வந்துள்ளது. சாப என்றால் கம்பிளி என்று தெலுங்கில் பொருள். ராஜகம்பள இன மக்கள் அக்காலகட்டத்தில் கம்பிளி என்னும் போர்வையினை தங்களின் மீது அணிந்து இருப்பர். எனவே இவ்வூருக்கு சாப்டூர் என்று பெயர் வந்தது. இவ்வூரானது காமய நாயக்கனூர் என்றும் முன்பு அழைக்கப்பட்டுள்ளது.
கேள்வி: சாப்டூர் - தலை வெட்டித் துரை பற்றி விளக்கவும்.
பதில்: மதுரை மன்னர் விஷ்வநாத நாயக்கரின் (கி. பி. 1558 முதல் 1563 வரை) தென்னகத் தளபதியை, சிவகிரி பாளையக்காரரான வரகுணராம பாண்டியன் கொன்று விட்டு காட்டுக்குள் தப்பிச் சென்று விட்டார். அவரைத் தேடி மன்னரின் படைகள் வருவதை அறிந்த அவரது மனைவி தனது குழந்தைகளை சாப்டூர் ஜமீனில் ஒப்படைத்து, அவர்களை வளர்த்து சிவகிரிக்கு வாரிசாக்குங்கள் என கேட்டுக்கொண்டார். அதை சாப்டூர் பாளையக்காரர்கள் ஏற்றுக்கொண்டனர். சிவகிரியின் பாளையக்காரர்களின் வாரிசுகளைத் தேடி, மன்னர் படை பேரையூர் முகாமிட்டார்கள். படையின் தளபதிகள் மட்டும் குதிரைகளில் சாப்டூர் வந்தனர். குழந்தைகளோடு குழந்தைகளாக விளையாடிய சிவகிரியின் வாரிசுகளை தளபதிகளால் கண்டுபிடிக்க முடியவில்லை. அப்போது தளபதிகளுடன் வந்த துபாஷி, "ஐயா, பாளையக்காரர்கள் வெள்ளித் தட்டில் தான் சாப்பிடுவார்கள் மற்றவர்களைச் சாப்பிட அனுமதிக்க மாட்டார்கள்" என்று கூறி "இதன் மூலம் நாம் சிவகிரியின் வாரிசுகளைக் கண்டறியலாம்" எனக் கூறினார். ஆனால் நடந்தது வேறு அனைவருக்கும் வெள்ளி தட்டில் சாப்பாடு பரிமாறப்பட்டது. அதனால் அவர்களால் சிவகிரியின் வாரிசுகளைக் கண்டுபிடிக்க முடியவில்லை. அதன் பிறகும் அவர்கள் மிகவும் பாதுகாப்பாக வளர்க்கப்பட்டு பெரியவர்கள் ஆனாதும் சிவகிரிக்குச் சென்றனர். இதற்கிடையில் சிவகிரி வாரிசுகளுக்கு ஆதரவு அளித்த சாப்டூர் பாளையக்காரர் நாகயசாமி காமய நாயக்கரை, மன்னர் படைகள் சங்கரன் கோயிலில் பிடித்தது. மன்னர் அவர் தலையைத் துண்டிக்க உத்தரவிட்டார். அதன்படி, அவர் தலையைத் துண்டிக்கும் முன் கடைசி ஆசை என்ன? என்று கேட்க, எனது தலையை நானே வெட்டிக் கொள்கிறேன் என்று கூறி அதைச் செய்து இருக்கிறார். அதன்பின் அவர் தலை வெட்டி நாகயசாமி காமய நாயக்கர் என அழைக்கப்பட்டிருக்கிறார். சாப்டூர் மக்கள் அவரை 'தலை வெட்டித் துரை' என்று இன்றும் கடவுளில் ஒருவாராக வழிபடுகிறார்கள். இவரின் சமாதி இன்றும் சங்கரன் கோயிலில் இருக்கிறது. ஆண்டிற்கு ஒரு முறை அவரைக் கும்பிடுகிறார்கள்.
கேள்வி: சாப்டூர் - விவசாயம் குறித்து விரிவாக சொல்லுங்கள்.
பதில்: நெல், கரும்பு, பருத்தி, மா, தென்னை, கடலை ஆகியவை அதிகம் சாகுபடி செய்யப்படுகின்றன.